Държавен вестник, бр. 35, 2019 г., стр. 29

БРОЙ  35	
Д Ъ Р Ж А В Е Н  В Е С Т Н И К 	
СТР.  29  
регистрират киловатчасове (kWh) и/или ки­
ловарчасове (kvarh) в мястото на измерване 
на активна и/или реактивна (капацитивна/
индуктивна) електрическа енергия.
(3) Средствата за търговско и контролно 
измерване измерват и регистрират в мястото 
на търговско измерване активна и реактивна 
енергия съгласно наредбата по чл. 36, ал. 3 от 
Закона за енергетиката на клиентите на страна 
ниско напрежение с предоставена електриче­
ска мощност 100 kW и повече, на клиентите 
с търговско измерване на страна средно и 
високо напрежение и на производителите на 
електрическа енергия с инсталирана мощност 
над 30 kW.
(4) Периодичността на отчитане на количе­
ствата активна и реактивна електрическа енер­
гия във всяко място на измерване е най-малко 
веднъж месечно, като периодът не може да е 
по-дълъг от 31 дни. По изключение при наличие 
на форсмажорни обстоятелства по смисъла на 
тези правила периодът на отчет може да бъде 
удължен до 35 дни за обекти, разположени в 
засегнатия район, за което мрежовият оператор 
публикува уведомление на интернет страницата 
си и в местата за обслужване на клиенти.
(5) Операторите на електроразпределител­
ните мрежи не са задължени да монтират и 
поддържат средства за почасово търговско 
измерване на електрическата енергия за всеки 
период на сетълмент за обекти:
1. присъединени към мрежа „ниско напре­
жение“ с предоставена мощност до 100 kW;
2. на битови клиенти.
(6) Собствениците на измервателните сис­
теми извършват отчитането на количествата 
електрическа енергия съгласно периодите на 
отчитане по ал. 4 и предоставят данните от 
измерването на съответните лица съгласно 
правилата по чл. 91, ал. 2 от Закона за енер­
гетиката.
(7) Със съгласието на съответния мрежови 
оператор клиент може сам да отчете показа­
нията на монтираното на обекта му средство 
за търговско измерване, което не се отчита 
дистанционно от оператора, и да предостави 
данните на мрежовия оператор.
Чл. 4. (1) Всяко място на измерване трябва 
да има постоянен буквено-цифров идентифи­
кационен код.
(2) Всяко място на измерване задължително 
се отнася към определена балансираща група 
съгласно правилата по чл. 91, ал. 2 от Закона 
за енергетиката.
Чл. 5. (1) Техническите изисквания и спе­
цификациите на измервателната система се 
определят от нивото на напрежение и пре­
доставената мощност в мястото на измерване 
съгласно наредбата по чл. 83, ал. 1, т. 1 от 
Закона за енергетиката.
(2) Метрологичните характеристики на 
средствата за измерване са определени в на­
редбата по чл. 28 от Закона за измерванията, 
съответно в наредбата по чл. 7, ал. 1 от Закона 
за техническите изисквания към продуктите.
Чл. 6. Всички измервателни системи се 
доставят, обслужват, поддържат и контролират 
в съответствие с изискванията на тези правила 
и действащото законодателство.
Чл. 7. При изграждане на нови и/или рекон­
струкция на системи за измерване проектите се 
съгласуват с оператора на електропреносната 
мрежа или оператора на електроразпредели­
телната мрежа.
Чл. 8. Измерването на електрическата енер­
гия на ползвателя на съответната мрежа се 
извършва със средства за търговско измерване, 
собственост на оператора на електропренос­
ната мрежа или на съответния оператор на 
електроразпределителната мрежа.
Чл. 9. (1) Операторът на електропреносната 
мрежа е длъжен да доставя, монтира и поддържа 
система за търговско измерване, регистриране 
и предаване на данни в случаите, когато се 
измерва:
1. енергията от и към производител, присъ­
единен към електропреносната мрежа;
2. енергията, напускаща и постъпваща в 
електропреносната мрежа към и от електро­
разпределителните мрежи;
3. енергията, постъпваща в електрическите 
уредби на клиенти, присъединени към елек­
тропреносната мрежа;
4. енергията, постъпваща/напускаща елек­
тропреносната мрежа по междусистемните 
електропроводи;
5. енергията за собствени нужди на под­
станции високо/средно напрежение, при кои­
то трансформаторите за собствени нужди са 
преди границата на собственост на уредбите 
на електропреносната и електроразпредели­
телната мрежа.
(2) Операторът на електроразпределителна 
мрежа е длъжен да доставя, монтира и поддържа 
средствата за търговско измерване и прилежа­
щата апаратура за регистриране и предаване 
на данни в случаите, когато се измерва:
1. енергията, използвана от клиенти на 
енергия за небитови нужди, присъединени към 
електроразпределителната мрежа;
2. енергията, използвана от битовите кли­
енти, присъединени към електроразпредели­
телните мрежи ниско напрежение;
3. енергията, постъпваща в електроразпреде­
лителната мрежа от производители, и енергията, 
отдавана от електроразпределителната мрежа 
към производители, присъединени към тази 
мрежа на средно и ниско напрежение.
(3) Доставката, монтажът и поддръжката на 
средствата за търговско измерване и прилежа­
щата апаратура за регистриране и предаване 
на данни в местата за обмен на енергия между 
съседни електроразпределителни мрежи се 
уреждат съгласно сключен между съответните 
оператори договор.